**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 2393/2006

**147a**

### **Informácia**

výborov Národnej rady Slovenskej republiky o prerokovaní návrhu poslanca Národnej rady Slovenskej republiky Martina PADA na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 147) – **druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Národná rada Slovenskej republiky uznesením č. 193 zo 14. decembra 2006 pridelila návrh poslanca Národnej rady Slovenskej republiky Martina PADA na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 147) na prerokovanie týmto výborom:

 Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre obranu a bezpečnosť

 Výbory prerokovali predmetný návrh zákona v stanovenej lehote.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbor Národnej rady Slovenskej republiky pre obranu a bezpečnosť **neprijal platné uznesenie**, keďže navrhnuté uznesenie nezískalo potrebný súhlas požadovanej väčšiny poslancov podľa § 52 ods. 4 rokovacieho poriadku (za návrh hlasovali 4 poslanci, proti hlasoval 1 poslanec, hlasovania sa zdržali 6 poslanci). Z celkového počtu členov výboru 12 bolo prítomných 11 poslancov.

 Ústavnoprávny výbor Národnej rady Slovenskej republiky súhlasil s návrhom zákona a odporučil Národnej rade Slovenskej republiky návrh zákona schváliť s pripomienkami.

1. V čl. I v úvodnej vete sa doplní posledná novela zákona.

## Ide o legislatívnu úpravu úvodnej vety z dôvodu prijatia zákona o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov 13. decembra 2006 na 6. schôdzi Národnej rady SR (čl. IV - tlač 86)

Ústavnoprávny výbor Národnej rady Slovenskej republiky

2. V čl. II sa slová „s výnimkou ustanovenia § 33 ods. 1, ktoré“ nahrádzajú slovami „okrem čl. I druhého bodu, ktorý“.

Ide o legislatívnu úpravu navrhovaného ustanovenia.

Ústavnoprávny výbor Národnej rady Slovenskej republiky

1. V čl. II sa slová „1. marca 2007“ nahrádzajú slovami „dňom vyhlásenia“.

Zmena účinnosti sa navrhuje z dôvodu trvania legislatívneho procesu, ako aj z dôvodu potreby zabezpečenia aspoň minimálnej legisvakancie. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

Ústavnoprávny výbor Národnej rady Slovenskej republiky

**IV.**

 Gestorský výbor na základe stanovísk výborov k návrhu poslanca Národnej rady Slovenskej republiky Martina PADA na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 147) vyjadrených v ich uzneseniach uvedených pod bodom **III.** tejto informácie, rokoval 30. januára 2007 o spoločnej správe na svojej 9. schôdzi. Spoločnú správu výborov **neschválil** , nakoľko návrh nezískal potrebný súhlas nadpolovičnej väčšiny prítomných členov výboru.

 Uznesením č. 32 z 30. 1. 2007 výbor poveril spoločného spravodajcu poslanca **Bélu BUGÁRA**  informovať Národnú radu Slovenskej republiky o priebehu a výsledkoch rokovaní výborov podľa § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

V Bratislave 30. januára 2007

## Rudolf PUČÍK

predseda výboru